Almuevennen, 1842-12-07
Hvorledes en Gaardmand i Jylland standsede Ungdommens Sværmen paa Gaden. Der er en Bye i Jylland, hvor gammel Orden med Ungdommens Ærefrygt for de Gamle, med Lydighed og udvortes Skikkelighed, nogenlunde har forplantet sig indtil denne Dag. Det skeede den sidste Sommer, at et Par Tjenestekarle fra en anden Bye, hvor det gik meere lystigt til, kom til at tjene i denne Bye. Disse nye Karle vare ikke vante til at hænge som døde i en Krog bag Kakkelovnen, med Hænderne i Lommen, naar de om Søndagen og om Aftenen vare løste af Arbeide, nei, de vare vante, om Vinteraftener til at spille Kaart og drikke Brændeviin, med andre deres Spillebrødre saalænge de eiede en Skilling af deres Løn, og om Sommeraftener, især de hellige Aftener, vare de vante til at samles paa Gaden med de andre Karle, Drenge og stundom endeel Piger med, for at slaae Gjækken løs med liderlig Snak, Vanden, Tumlen og Spektakkel. Ligesaa begyndte de nu her i denne dødstille Bye, hvor de fik sat lidt Liv af samme Slags, der snart er lært, i de andre Unge, og nu gik det løs om Aftenen paa Gaden med Støien, Vanden og Syngen. Det var man her ikke vant til at høre, man fandt sig dog deri, fordi den Ene ikke vilde være den første til at holde sine Tjenestefolk og Børn derfra, og den Anden vilde ikke heller; men der var da en gammel Gaardmand, som ikke kunde have No til at sove for al den Gadestøi, han gik til de andre Bymænd og tiltalte dem saaledes: Er J tilsinds at taale denne Syngen, Raaben og Tumlen paa vor Gade om Aftenen og stundom ud paa Natten, for jeg maa sige for min Part, at jeg paa ingen Maade vil taale det saaledes. Jeg vilde holde meget af, at vore unge Karle, Drenge og Piger kunde synge baade nogle ordentlige smukke Sange og nogle Psalmer som det sig hør og bør, jeg vilde ogsaa gjerne have at vore Karle og Drenge om Aftenen i deres Fritid kunde ikke alene komme i Vane med at gjøre noget Nyttigt med Hænderne, men ogsaa lære at læse, tale, skrive og regne til deres eget Brug, saa at de derved kunde have noget Godt og Nyttigt og rigtig Fornøieligt at tale sammen om, til indbyrdes Oplysning, i deres Sammenkomster som ordentlige, sædelige og christelige Mennesker, thi jeg seer godt, at dersom det onde Liv og den liderlige Ryggesløshed skal forebygges og afværges hos de Yngre som hos de Ældre, da maae de lære at bruge noget bedre istedet derfor, maae faae Lyst og Smag paa en bedre Fornøielse; ledig kan Ungdommen ikke være, uden at synke hen i Søvn og Død som et dødt Stykke Træ, føre vi Ældre da ikke de Unge til et godt Liv, da forblive de enten som Træ, eller de føre sig selv til et ondt og ryggesløst Liv. Men hvorom det her først gjælder, nemlig at faae denne Gadetummel strax dæmpet, hvad synes J da, at J dertil ville gjøre? Ja, svarede nogle af de andre Mænd, det er sandt nok, men hvad kan vi gjøre derved sige vi ogsaa til vore Tjenestefolk, at de skulle blive hjemme og gaae i deres Seng, naar vi gaae i vores, saa lyde de ikke, men gaae deres egen Vei alligevel. Ja, saalænge ingen af Eder bryder sig meere derom, end jeg der hører, sagde den Gamle, da gaae de jo vist nok deres egen Vei, og enhver af Eder, der ikke er Mand for at lære sine Folk at søge deres Seng, naar han lukker sin egen Dør, skulde da selv gaae med dem og følge Trop med dem. Paa Gaden vil jeg nu ikke have dem, naar jeg skal sove, og mine egne Folk skal jeg nok holde derfra paa denne Tid, men alle de af Eder, der ikke nu ville det samme, kan jo sige til, og dem paalægge vi andre da, at de skal tage imod denne Sværm og Spektakkel i deres egne Huse og Gaarde, som de gjerne for os maae aabne til saadan Underholdning saameget de vil, men Gaden, som er vor fælles Eiendom, skal være fri derfor. Nu kan J selv vælge, som J synes bedst, enten enes med mig om, at holde hver sine Folk hjemme hos sig selv efter Sengetid, eller ogsaa skiftes til at tage imod hele Slænget med al Spektaklen i Eders egne Gaarde paa Omgang. Dermed gik den Gamle hjem til Sit – og siden hørte man ikke i denne Bye til Aften og Nat-Tummel paa Gaden. Tvertimod er man nu der sysselsat med en Plan til en frugtbar Haandgiernings Øvelse for de unge Karle og Drenge hjemme i Husene om Aftenen, og til et Par Vinterafteners Underviisning om Ugen i Skolen. Om Agerdyrkningen i Jylland.